6^y 



— 49 — 



eas, quae ad ranarum medullam in specie pertinent, se" 

 quare, magna superest elementorum multitudo, quae auclo- 

 ribus fibras nerveas tenues cinereas statuentibus quasi re- 

 fugium praebere queat. Itaque si vel commentationem ab 

 cl» Engel^''^) de ranae medulla spinali scriptam, vel sub- 

 stantiae cinereae descriptionem a Blattmann prolatam le- 

 geris, utroque teste, haec substantia fibris nerveis omnino 

 referta videbitur, physiologis atque anatomis paene inextri- 

 cabilis , in qua expedienda infinitum temporis spatium , infi- 

 nitos labores consumptum iri credas. Verumtamen, si ea, 

 quae supra explanavimus, ab aliis quoque confirmata atque 

 approbata fuerint, jam alii rei illius contemplationi via munita 

 esse putetur. Etenim, si constiterit, in substantia cinerea te- 

 lae conjunctivae copiam ceteris praevalere, fibrarumque tra-; 

 ctus pro nervorum commissura habitos telae conjunctivae 

 fasciculos densiores esse , denique cellularum nervearum 

 longe minorem adesse numerum, quam qui adhuc sumptus 

 fuerit, sane non amplius quaerendum est, quemnam ineant 

 decursum fibrae gelatinosae. Certe tum necesse fuerit dua- 

 rum sententiarum inter se repugnantium patroni vices suas 

 permutent ; et ab iis tantum, qui fibras gelatinosas tamquam 

 elementa aequalia, eandem functionem obeuntia, inter fibras 

 haud dubie nerveas primitivas referendas esse censent, sen- 

 tentiae suae argumenta expostulentur. Namque hoc si de- 

 monstratum fuerit, largam telae conjunctivae copiam in sub- 

 stantia cinerea inesse et observatores, qui magno numero 

 fibrarum ibi inventarum, nempe fasciculis decussatis, natu- 

 ram nerveam tribuerint, errore captos fuisse, unum, quod ex- 

 stat, opinionis istius munimentum adminiculumque corruit. 

 Etenim , uti jam supra memoravi, inde solum , quia massam 

 cineream in organorum centralium compositione partem ha- 

 bere cognitum fuerat, ista opinio et provocata et sustentata 

 est, qua fibras iUi massae peculiares, saepe mirum quam te- 

 nues, elementis nerveis adnumerandas esse crediderunt; so- 

 lumque eam ob causam, quod in centrorum raassa nulla alia 

 tela elemcntaria certo cognita erat, isti incertae ac vagae 

 rei contemplationi locus relinqui poterat. Signa enim cou- 



47) cf. Engel in Zeitscbrift der K, k. Gesellschaft der Aerzte zu Wien, 

 4ter Jahrgatiff. faac. VIII, pag. 103. 



4 



